stanford-oval/wikipedia huggingface dataset:
เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย

| เฟต/สเตย์ไนต์ เฮฟเวนส์ฟีล II>  ลอสต์บัตเตอร์ฟลาย |
| --- | --- |
ใบปิดภาพยนตร์
กำกับ: โทโมโนริ ซุโด
บทภาพยนตร์: อากิระ ฮิยามะ
เนื้อเรื่อง: คิโนโกะ นาสุ
อำนวยการสร้าง: ฮิคารุ คนโดะ
นักแสดงนำ:   โนริอากิ ซูงิยามะ  โนริโกะ ชิตายะ  โจจิ นากาตะ  ยู อาซาคาวะ  ซุวาเบะ จุนอิจิ  ไม คาโดวากิ  คานะ อูเอดะ  อายาโกะ คาวาซูมิ 
ดนตรีประกอบ: ยูกิ คาจิอูระ
บริษัทผู้สร้าง: ยูโฟเทเบิล 
ผู้จัดจำหน่าย: อนิเพล็กซ์ ดรีมเอกซ์เพรส (ลิขสิทธิ์) JAM Thailand (ผู้จัดจำหน่าย)
วันฉาย: 12 มกราคม 2562 28 กุมภาพันธ์ 2562
ความยาว: 117 นาที
ประเทศ: ญี่ปุ่น
ภาษา: ญี่ปุ่น
ทำเงิน: 19.8 ล้านดอลลาร์สหรัฐ (ประมาณ 600 ล้านบาท)
เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย (อังกฤษ: Fate/stay night: Heaven's Feel II. lost butterfly) เป็นภาพยนตร์อนิเมะเรื่องที่สองของภาพยนตร์ไตรภาคเฟต/สเตย์ไนต์ เฮฟเวนส์ฟีลที่ผลิตโดยยูโฟเทเบิล และกำกับเรื่องโดยโทโมโนริ ซุโด ออกฉายครั้งแรกในโรงภาพยนตร์ที่ประเทศญี่ปุ่นเมื่อวันที่ 12 มกราคม พ.ศ. 2562 ส่วนที่ประเทศไทยออกฉายอย่างเป็นทางการเมื่อวันที่ 28 กุมภาพันธ์ พ.ศ. 2562
เนื้อเรื่องจะดำเนินต่อจากภาพยนตร์เรื่อง เฟต/สเตย์ไนต์ เฮฟเวนส์ฟีล I. เพรสเซจฟลาวเวอร์ โดยหลังจากที่เอมิยะ ชิโร่ได้สูญเสียเซเบอร์ไปและส่วนมากจะมุ่งเน้นไปยังความสัมพันธ์ระหว่างเอมิยะ ชิโร่และมาโต้ ซากุระ
ภาพยนตร์เรื่องนี้ประสบความสำเร็จในเชิงพาณิชย์เนื่องจากทำรายได้ถึง 1.5 พ้นล้านเยนเร็วกว่าภาพยนตร์เรื่องแรก และทำรายได้รวมทั่วโลกมากกว่า 19.8 ล้านดอลลาร์สหรัฐ ในขณะที่ภาพยนตร์ในรูปแบบดีวีดีและบลูเรย์รวมกันแล้วมียอดขาย 69,832 แผ่นในสัปดาห์แรก ซึ่งมากกว่าภาพยนตร์เรื่องแรก 25 เปอร์เซ็นต์
เนื้อเรื่อง

ดูเพิ่ม: รายชื่อตัวละครในมหาสงครามจอกศักดิ์สิทธิ์
นักพากย์

| ตัวละคร | ภาษาญี่ปุ่น | ภาษาไทย |
| --- | --- | --- |
| เอมิยะ ชิโร่ | โนริอากิ ซูงิยามะ |  |
| มาโต้ ซากุระ | โนริโกะ ชิตายะ |  |
| โคโตมิเนะ คิเรย์ | โจจิ นากาตะ |  |
| ฟูจิมูระ ไทกะ | อิโต มิกิ |  |
| โทซากะ ริน | คานะ อูเอดะ |  |
| ไรเดอร์ | ยู อาซาคาวะ |  |
| อาร์เชอร์ | ซุวาเบะ จุนอิจิ |  |
| กิลกาเมช | เซกิ โทโมคาซุ |  |
| มาโต้ ชินจิ | ฮิโรชิ คามิยะ |  |
| มาโต้ โซเค็น | มาซาเนะ สึกายามะ |  |
| เซเบอร์อัลเทอร์ | อายาโกะ คาวาซูมิ |  |
| อิลยาสฟีล ฟอน ไอนซ์แบร์น | ไม คาโดวากิ |  |
| เบอร์เซิร์กเกอร์ | ทาดาฮิซะ ไซเซ็น |  |
| ชินอัสแซสซิน | เท็ตสึ อินาดะ |  |
การตลาด

ในการโปรโมตภาพยนตร์ได้มีการจับมือกับพิซซ่าฮัทเพื่อเริ่มต้นแคมเปญตั้งแต่วันที่ 21 มกราคม พ.ศ. 2562 ถึงวันที่ 28 มกราคม พ.ศ. 2562 ในระหว่างแคมเปญถ้าลูกค้าสั่งสินค้าบางอย่างผ่านพิซซ่าฮัทออนไลน์จะมีสิทธิ์ได้รับถาดพิซซ่าที่มาพร้อมกับลายเส้นนักพากย์ ในวันที่ 25 มกราคม พ.ศ. 2562 ได้จับมือกับเกมมือถือที่ได้รับความนิยมไปทั่วโลกพัซเซิลแอนด์ดราก้อนส์เพื่อนำตัวละครจากภาพยนตร์ลงไปยังเกมดังกล่าว
ผู้ชมภาพยนตร์ตั้งแต่วันที่ 9 ถึง 15 กุมภาพันธ์ พ.ศ. 2562 จะได้รับแผ่นฟิลม์จากฉายต่าง ๆ ของเรื่อง ในวันที่ 19 กุมภาพันธ์ พ.ศ. 2562 ได้มีการประกาศทางทวิตเตอร์อย่างเป็นทางการว่าผู้ชมภาพยนตร์ตั้งแต่วันที่ 23 กุมภาพันธ์ พ.ศ. 2562 ถึงวันที่ 1 มีนาคม พ.ศ. 2562 จะได้รับบอร์ดภาพขนาดเอโฟร์ที่วาดโดยโทโมโนริ ซุโด
การออกฉาย > โรงหนัง

ลอสต์บัตเตอร์ฟลาย จัดฉายรอบปฐมทัศน์ครั้งแรกในโลกที่โรงภาพยนตร์ชินจุกุวอลด์ 9 ในกรุงโตเกียว และยูโฟเทเบิลซีนีมา ในจังหวัดโทกูชิมะเมื่อวันที่ 9 มกราคม พ.ศ. 2562 ซึ่งต่อมาได้เริ่มออกฉายอย่างเป็นทางการในโรงภาพยนตร์ทั่วประเทศญี่ปุ่นมากกว่า 131 แห่งเมื่อวันที่ 12 มกราคม พ.ศ. 2562
ดรีมเอกซ์เพรสร่วมกับโครงการแจมไทยแลนด์ได้ประกาศเป็นผู้ถือลิขสิทธิ์ของภาพยนตร์ในประเทศไทยเมื่อวันที่ 20 ธันวาคม พ.ศ. 2561 แรกเริ่มจัดฉายรอบปฐมทัศน์ในระบบ 4DX ณ โรงภาพยนตร์ พารากอน ซีนีเพล็กซ์ เมื่อวันที่ 23 ถึง 24 มิถุนายน พ.ศ. 2562  และได้เริ่มออกฉายอย่างเป็นทางการเมื่อวันที่ 28 กุมภาพันธ์ พ.ศ. 2562
อนิเพล็กซ์ออฟอเมริกาได้ประกาศที่งานอนิเมะเอกซ์โป ปี พ.ศ. 2561 ว่าพวกเขาจะเป็นผู้เผยแพร่ภาพยนตร์เรื่องนี้ในสหรัฐอเมริกา ได้เริ่มจัดฉายรอบปฐมทัศน์ที่โรงภาพยนตร์ Regal LA Live ในลอสแอนเจลิสเมื่อวันที่ 23 กุมภาพันธ์ พ.ศ. 2562 และได้ออกฉายในโรงภาพยนตร์ทั่วประเทศเมื่อวันที่ 14 มีนาคม พ.ศ. 2562 ด้วยความร่วมมือของฟาทอมอีเวนส์ ไมตีมีเดียได้ออกฉายภาพยนตร์เรื่องนี้ในประเทศใต้หวันเมื่อวันที่ 15 มีนาคม พ.ศ. 2562 อนิพลัสได้ออกฉายภาพยนตร์เรื่องนี้ในประเทศเกาหลีใต้เมื่อวันที่ 21 มีนาคม พ.ศ. 2562
เมดแมนเอนเตอร์เทนเมนต์ผู้เผยแพร่ภาพยนตร์เรื่องนี้ที่ประเทศออสเตรเลียและนิวซีแลนด์ได้ประกาศว่าพวกเขาจะจัดฉายภาพยนตร์ในรอบปฐมทัศน์ที่งานแมดแมนอนิเมะเฟสติวัลซิดนีย์ ปี พ.ศ. 2562 โดยได้กำหนดไว้ว่าจะออกฉายในโรงภาพยนตร์ทั่วประเทศภายหลังในปีนี้ โอเดกซ์ได้ออกฉายภาพยนตร์เรื่องนี้ในประเทศมาเลเซียเมื่อวันที่ 18 เมษายน พ.ศ. 2562 ไซนาฟิลม์กรุปคอร์ปอเรชันได้ออกฉายภาพยนตร์เรื่องนี้ในประเทศจีนเมื่อวันที่ 12 กรกฎาคม พ.ศ. 2562 ไดนิตร่วมมือกับเน็กซ์โซดิจิทัลจัดฉายภาพยนตร์เรื่องนี้ในประเทศอิตาลีเมื่อวันที่ 18 ถึง 19 มิถุนายน พ.ศ. 2562
การออกฉาย > โฮมมีเดีย

ลอสต์บัตเตอร์ฟลาย ออกวางจำหน่ายในรูปแบบดีวีดีและบลูเรย์เมื่อวันที่ 21 สิงหาคม พ.ศ. 2562 โดยจะแบ่งจำหน่ายเป็นแบบธรรมดาและแบบลิมิเต็ด ในแบบธรรมดาจะมีให้เลือกแผ่นบลูเรย์หรือดีวีดี ราคาของบลูเรย์อยู่ที่ 5,800 เยน ในขณะที่ดีวีดีมีราคาอยู่ที่ 4,800 เยน ในแบบลิติเตดจะเป็นแผ่นบลูเรย์เท่านั้นมีราคาอยู่ที่ 9,500 เยน ภาพของกล่องจะวาดโดยทากาชิ ทาเกอูจิ และจะมีของแถมติดมาเช่น แผ่นเพลงประกอบ, หนังสือเล่มเล็ก, สมุดรวมภาพ, และแผ่นที่รวมทีมงานกับนักพากย์ทักทายผู้ชมในงานที่จัดขึ้นที่โตเกียวและโกเบด้วยความยาวกว่า 100 นาที
การตอบรับ > บ็อกซ์ออฟฟิศ

ลอสต์บัตเตอร์ฟลาย เปิดตัวแรงติดอันดับ 1 ของบ็อกซ์ออฟฟิศประเทศญี่ปุ่นในช่วงสุดสัปดาห์แรก ทำรายได้ไป 602,841,741 เยน (ประมาณ 174 ล้านบาท) จากยอดขายตั๋ว 363,080 ใบ ซึ่งมียอดขายตั๋วสูงกว่าภาพยนตร์เรื่องแรกประมาณ 12 เปอร์เซ็นต์ และทำรายได้สูงกว่าภาพยนตร์เรื่องแรกในสัปดาห์เปิดตัวประมาณ 18 เปอร์เซ็นต์ ต่อมาทำรายได้ทะลุ 1 พ้นล้านเยนภายใน 12 วันแรกนับตั้งแต่ภาพยนตร์ออกฉายและทำให้ทำลายสถิติของภาพยนตร์เรื่องแรก ภาพยนตร์ตกมาอยู่อันดับสี่ในสัปดาห์ที่สาม และตกมาอยู่อันดับที่สิบในสัปดาห์ที่สี่ โดยทำรายได้รวมประมาณ 1,320,295,396 เยน (ประมาณ 380 ล้านบาท) ต่อมาสัปดาห์ที่ห้าร่วงออกจากอันดับที่สิบ แต่ยังคงทำรายได้ถึง 57,369,900 เยน (ประมาณ 16 ล้านบาท) รวมทั้งสิ้น 1,429,918,296 เยน (ประมาณ 409 ล้านบาท) ในวันที่ 19 กุมภาพันธ์ พ.ศ. 2562 ภาพยนตร์กวาดรายได้ไปถึง 1.5 พ้นล้านเยน (ประมาณ 430 ล้านบาท) จากยอดขายตั๋วมากกว่า 1 ล้านใบในประเทศญี่ปุ่น
ในต่างประเทศที่ประเทศฮ่องกงภาพยนตร์เรื่องนี้ทำรายได้ไป 1.15 ล้านดอลลาร์ฮ่องกง (ประมาณ 4 ล้านบาท) ที่ทวีปอเมริกาเหนือทำรายได้เปิดตัวอยู่ที่ $420,595 ล้านดอลลาร์สหรัฐ (ประมาณ 12 ล้านบาท) ที่ประเทศจีนกวาดรายได้เปิดตัวช่วงสุดสัปดาห์แรกถึง 3.5 ล้านดอลลาร์สหรัฐ (ประมาณ 107 ล้านบาท) ในวันที่ 14 กรกฎาคม พ.ศ. 2562 ภาพยนตร์เรื่องนี้ทำรายได้รวมทั่วโลกมากกว่า 19.8 ล้านดอลลาร์สหรัฐ (ประมาณ 609 ล้านบาท)
การตอบรับ > โฮมมีเดีย

ภาพยนตร์ในรูปแบบบลูเรย์แบบลิมิเต็ดทำยอดขายสูงสุดในการจัดอันดับยอดขายบลูเรย์รายสัปดาห์ของออริคอน โดยมียอดขายในสัปดาห์แรกอยู่ที่ 59,756 แผ่น ในขณะที่ดีวีดีมียอดขายอยู่ที่ 2,932 แผ่น และบลูเรย์แบบธรรมดามียอดขายอยู่ที่ 7,144 แผ่น ซึ่งรวมกันแล้วมียอดขายจำนวน 69,832 แผ่น
การตอบรับ > เพลง

เพลงธีมหลักของภาพยนตร์ "I beg you" (รวมเพลง I beg you / Hanabira-tachi no March / Sailing) ที่ร้องโดยเอเมะติดอันดับหนึ่งในออริคอนชาร์ตประจำสัปดาห์ โดยทำยอดขายมากกว่า 30,737 แผ่น ในสัปดาห์ที่สองตกมาอยู่อันดับสอง มียอดขายอยู่ที่ 14,593 แผ่น รวมเป็น 45,330 แผ่น
ภาคต่อ

ได้มีการเปิดเผยตัวอย่างของภาพยนตร์เรื่องที่สามและเรื่องสุดท้ายของไตรภาคหลังจากจบเอนด์เครดิตของภาพยนตร์ที่มาพร้อมกับชื่อเรื่อง "เฟต/สเตย์ไนต์ เฮฟเวนส์ฟีล III. สปริงซอง" มีกำหนดออกฉายในปี พ.ศ. 2563
แหล่งข้อมูลอื่น

เว็บไซต์ทางการ (ญี่ปุ่น)
เว็บไซต์ทางการ (อังกฤษ)
เฟต/สเตย์ไนต์ เฮฟเวนส์ฟีล II. ลอสต์บัตเตอร์ฟลาย ที่เครือข่ายข่าวอนิเมะ
ผู้คนต่อแถวเพื่อดูลอสต์บัตเตอร์ฟลายในโรงภาพยนตร์ที่ประเทศอิตาลี
นักร้องเพลงป๊อปชาวญี่ปุ่นเอเมะ
โรงเรียนสอนคนตาบอดกรุงเทพ

| โรงเรียนสอนคนตาบอดกรุงเทพ The Bangkok School for The blind> ที่ตั้ง |
| --- | --- |

ข้อมูล
ประเภท: เอกชน ดำเนินการโดย มูลนิธิช่วยคนตาบอดแห่งประเทศไทยฯ
คำขวัญ: ใฝ่ศึกษา พึ่งพาตนได้ รับใช้สังคม สั่งสมคุณธรรม
สถาปนา: 12 มกราคม พ.ศ. 2482
ผู้อำนวยการ: ประสงค์ สุบรรณพงษ์
สี: ดำ-เหลือง
เพลง: เพลงพระราชนิพนธ์ยิ้มสู้
เว็บไซต์: www.blind.or.th
โรงเรียนสอนคนตาบอดกรุงเทพ เป็นโรงเรียนสอนคนตาบอดแห่งแรกในประเทศไทย ภายใต้การดำเนินงานของ มูลนิธิช่วยคนตาบอดแห่งประเทศไทย ในพระบรมราชินูปถัมภ์
ประวัติ

มิสเจนีวีฟ คอล์ฟิลด์ สตรีตาบอดชาวอเมริกัน ได้ริเริ่มก่อตั้งโรงเรียน เมื่อวันที่ 12 มกราคม พ.ศ. 2482 โดยใช้ชื่อว่า โรงเรียนสอนคนตาบอด โดยใช้บ้านหลังเล็กๆ ที่ ถนนคอชเช่ ศาลาแดง นับว่าเป็น โรงเรียนสอนเด็กพิการแห่งแรกในประเทศไทย นักเรียนคนแรก คือ หม่อมเจ้าพวงมาศผกา ดิศกุล ได้มีผู้มีจิตกุศล ช่วยเหลือ และสนับสนุน โดยตั้งเป็น มูลนิธิช่วยคนตาบอดแห่งประเทศไทย ในวันที่ 10 พฤษภาคม พ.ศ. 2482 นับเป็น มูลนิธิสงเคราะห์คนพิการ แห่งแรกในประเทศไทย ต่อมา ได้ย้าย โรงเรียนสอนคนตาบอด ไปอยู่ตามที่ต่างๆ เนื่องจากมีนักเรียนเพิ่มมากขึ้น และเกิดสงครามโลกครั้งที่ 2
จนในที่สุดปี พ.ศ. 2492 รัฐบาลสมัย จอมพล ป.พิบูลสงคราม อนุมัติให้เช่าที่ดินของ สำนักงานทรัพย์สินส่วนพระมหากษัตริย์ เนื้อที่ 8 ไร่เศษ ณ สี่แยกตึกชัย ถนนราชวิถี เป็นที่ตั้งของ โรงเรียนสอนคนตาบอด จนมาถึงปัจจุบัน
ปีการศึกษา 2503 โรงเรียนฯ ได้เข้าสู่ระบบการศึกษาของ กระทรวงศึกษาธิการ ภายใต้สังกัด สำนักงานคณะกรรมการการศึกษาเอกชน
เมื่อเดือนตุลาคม พ.ศ. 2520 ได้เปลี่ยนชื่อเป็น โรงเรียนสอนคนตาบอดกรุงเทพ จัดเป็นโรงเรียนเอกชนการกุศล ปัจจุบันมีนักเรียนกว่า 250 คน ทั้งนักเรียน ประจำ - ไปกลับ โดยเปิดสอนตั้งแต่ระดับชั้น อนุบาล ถึง ประถมศึกษาปีที่ 6 ส่วนระดับมัธยมศึกษาตอนต้น ทางโรงเรียนจัดการศึกษา แบบเรียนร่วม เมื่อ ปีการศึกษา 2540
นอกจากจะให้การศึกษาตามหลักสูตรแล้ว โรงเรียนฯ ยังส่งเสริมนักเรียนในด้านภาษา ดนตรี กีฬา เทคโนโลยี และ อาชีพ ตลอดจนให้ได้รับการตรวจรักษาตา และได้รับการเอาใจใส่ดูแลด้านสุขภาพ เป็นอย่างดีด้วย
สัญลักษณ์

ตรารูปวงกลม 2 วงซ้อนกัน ด้านบน เป็นชื่อโรงเรียนภาษาไทย ส่วนด้านล่าง เป็นชื่อโรงเรียนภาษาอังกฤษ ภายในวงกลม มีคำว่า "สงเคราะห์" อยู่ด้านบนประภาคาร และคำว่า "คนตาบอด" อยู่ด้านล่างประภาคาร
ความหมาย ประภาคาร คือ กระโจมไฟ ที่ให้แสงสว่าง แก่ผู้ที่เดินทาง ในทะเลอันกว้างใหญ่ เปรียบเสมือนกับ โรงเรียนสอนคนตาบอดกรุงเทพ ที่ให้แสงสว่าง และความหวัง แก่นักเรียนตาบอด
สีประจำโรงเรียน

สีดำ - เหลือง
สีดำ คือ ความมืด หมายถึง คนตาบอด
สีเหลือง คือ แสงสว่าง หมายถึง ความรุ่งโรจน์ ความหวัง สติปัญญาและคุณธรรม
สองสีรวมกัน หมายถึง การศึกษานำทางคนตาบอด ให้มีสติปัญญา และคุณธรรม ให้สามารถพึ่งพาตนได้
เพลงประจำโรงเรียน

ในปี พ.ศ. 2495 พระบาทสมเด็จพระเจ้าอยู่หัว รัชกาลที่ ๙ ทรงพระราชนิพนธ์เพลง "ยิ้มสู้" เพื่อ สร้างขวัญ และ กำลังใจ แก่คนตาบอดทุกคน โดยทรงสอน เนื้อร้อง และ ทำนอง ให้ นักเรียนของโรงเรียนฯ ด้วยพระองค์เอง เพลงพระราชนิพนธ์ "ยิ้มสู้" จึงเป็น เพลงประจำโรงเรียนสอนคนตาบอดกรุงเทพ นับแต่นั้นมา
แหล่งข้อมูลอื่น

แผนที่และภาพถ่ายทางอากาศของ โรงเรียนสอนคนตาบอดกรุงเทพ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°46′06″N 100°31′48″E﻿ / ﻿13.768200°N 100.529923°E﻿ / 13.768200; 100.529923
ภาพถ่ายทางอากาศของ โรงเรียนสอนคนตาบอดกรุงเทพ
เว็บไซต์ โรงเรียนสอนคนตาบอดกรุงเทพ เก็บถาวร 2006-09-30 ที่ เวย์แบ็กแมชชีน
เว็บไซต์  มูลนิธิช่วยคนตาบอดแห่งประเทศไทย ในพระบรมราชินูปถัมภ์
| ด ค กสถานศึกษาในเขตราชเทวี |
| --- | --- |
โรงเรียน:  โรงเรียนเซนต์ดอมินิก  โรงเรียนพญาไท  โรงเรียนศรีอยุธยา  โรงเรียนสวนมิสกวัน  โรงเรียนสอนคนตาบอดกรุงเทพ  โรงเรียนสันติราษฎร์วิทยาลัย  โรงเรียนอำนวยศิลป์ 
สถาบันอุดมศึกษา:  มหาวิทยาลัยมหิดล คณะทันตแพทยศาสตร์  คณะเทคโนโลยีสารสนเทศและการสื่อสาร  คณะแพทยศาสตร์โรงพยาบาลรามาธิบดี  คณะเภสัชศาสตร์  คณะวิทยาศาสตร์  คณะเวชศาสตร์เขตร้อน  คณะสาธารณสุขศาสตร์  บัณฑิตวิทยาลัย  วิทยาลัยพยาบาลกองทัพบก  วิทยาลัยแพทยศาสตร์พระมงกุฎเกล้า 
สถานศึกษาอื่น:  อาคารวรรณสรณ์ 
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร
ศศิกานต์ อภิชาตวรศิลป์

| ศศิกานต์ อภิชาตวรศิลป์ |
| --- | --- |
ชื่อเกิด: ศศิกานต์ อภิชาตวรศิลป์
รู้จักในชื่อ: เอ๊ะ
เกิด: 15 มกราคม พ.ศ. 2520 (47 ปี)
ที่เกิด: กรุงเทพมหานคร ประเทศไทย
แนวเพลง: ป็อป
อาชีพ: นักร้อง, นักแสดง
ช่วงปี: พ.ศ. 2542 - ปัจจุบัน
ค่ายเพลง: อาร์เอส (2542 - 2548) ศิลปินอิสระ (2549 - ปัจจุบัน)
คู่สมรส: โดมินิก วินเซนต์ ลียง   (พ.ศ. 2555 - ปัจจุบัน)
ศศิกานต์ อภิชาตวรศิลป์ (ชื่อเล่น: เอ๊ะ) เป็นนักแสดง พิธีกร นางแบบ และนักร้องหญิงชาวไทย
ประวัติ

ศศิกานต์ อภิชาตวรศิลป์ (ชื่อเล่น: เอ๊ะ)  เกิดเมื่อวันที่ 15 มกราคม พ.ศ. 2520 ที่กรุงเทพมหานคร จบการศึกษาจากโรงเรียนผดุงดรุณี และคณะเศรษฐศาสตร์ จุฬาลงกรณ์มหาวิทยาลัย ด้วยเกียรตินิยมอันดับ 2 เกรดเฉลี่ย 3.42 ซึ่งในขณะเรียนถูกคัดเลือกเป็นผู้นำเชียร์ในงานฟุตบอลประเพณีจุฬาฯ-ธรรมศาสตร์ จากความโดดเด่น คือ ส่วนสูงถึง 173 เซนติเมตร
เข้าสู่วงการบันเทิงตั้งแต่ปี พ.ศ. 2542 ด้วยการแสดงนำในมิวสิกวิดีโอในเพลง ไม่รักก็เกลียดเลย ของเรืองศักดิ์ ลอยชูศักดิ์ ที่ต่อมาทั้งคู่ได้คบหาดูใจกัน จากนั้นได้เซ็นสัญญาเป็นนักแสดงในสังกัดอาร์.เอส.โปรโมชั่น โดยแสดงละครเรื่องแรกคือละครโทรทัศน์เรื่อง ดอกฟ้ากับเทวดาเดินดิน คู่กับ นินนาท สินไชย ของบริษัทชาโดว์ ซึ่งเป็นบริษัทในเครืออาร์เอส รวมทั้งรับงานเดินแบบ โฆษณา และพิธีกรควบคู่กันไปด้วย
เคยมีผลงานอัลบั้มเพลงชื่อชุด "SASIKARN" สังกัดไอดี เร็คคอร์ด ซึ่งเป็นบริษัทลูกของอาร์.เอส.โปรโมชั่น มีเพลงที่ได้รับความนิยม เช่น ในสายลม, ดาวในน้ำ, เจ็บเพื่อใคร และชุด  "SASIKARN 2 YOU" มีเพลงโปรโมทเช่น เสียงสะท้อน, รักแรกพบ รวมทั้งร่วมร้องในอัลบั้มพิเศษ "คิดถึงแม่: เรียงความเรื่องแม่" ในเพลง เพื่อนแท้ชื่อแม่เรา ในปี พ.ศ. 2547
ส่วนของงานแสดง หลังจากเรื่อง ดอกฟ้ากับเทวดาเดินดิน แล้ว มีผลงานอีก อาทิ สวัสดีคุณนาย คู่กับ พล ตัณฑเสถียร ทางช่อง 3, ซิงตึ้ง คู่กับ ศรราม เทพพิทักษ์ ทางช่องเดียวกัน, และรับบทรับเชิญ ใน มาลัยสามชาย ทางช่อง 5 เป็นต้น ในส่วนของภาพยนตร์เคยแสดงนำในภาพยนตร์ซีดีของ อาร์.เอส.โปรโมชั่น ในแนวฟิล์มนัวร์เรื่อง ห้องน้ำ และให้เสียงพากย์ในตัวละครแม่นาคพระโขนง ในแอนิเมชันเรื่อง นาค ในปี พ.ศ. 2551
ชีวิตส่วนตัว เคยคบหากับเรืองศักดิ์ ลอยชูศักดิ์ ศิลปินร่วมสังกัดตั้งแต่เริ่มต้นที่เข้าวงการมา และเคยเป็นหุ้นส่วนของบริษัท ไอดี เร็คคอร์ด ของเรืองศักดิ์ด้วย ทั้งคู่คบหากันมาอย่างยาวนานกว่า 12 ปี จนกลางปี พ.ศ. 2554 ได้ประกาศแยกทางกันเป็นทางการโดยให้เหตุผลว่าเข้ากันไม่ได้ ต่อจากนั้นศศิกานต์ได้พบรักใหม่กับ ดอม-โดมินิก วินเซนต์ ลียง ลูกครึ่งอิตาลี-ญี่ปุ่น นักการทูตองค์การสหประชาชาติ และได้สมรสเมื่อวันที่ 23 ธันวาคม พ.ศ. 2555 หลังจากคบหาดูใจกันมานานปีเศษ
ปัจจุบัน ศศิกานต์ มีบุตรแล้ว 2 คน ชื่อ
บุตรคนแรกชื่อ น้องโรนิน เป็นเพศชาย เกิดเมื่อวันที่ 1 มกราคม พ.ศ. 2559 ,
บุตรคนที่สองชื่อ น้องรีเวอร์ เป็นเพศชาย เกิดเมื่อวันที่ 24 พฤษภาคม พ.ศ. 2565
ผลงาน > ละคร

พ.ศ. 2542 - ดอกฟ้ากับเทวเดินดิน ช่อง 3 คู่กับ นินนาท สินไชย รับบทเป็น สีดา
พ.ศ. 2543 - เพลิงรักไฟแค้น ช่อง 3 คู่กับ นินนาท สินไชย รับบทเป็น ธวินวิภา
พ.ศ. 2544 - ซิงตึ้ง นักแสดงร่วมกับ ช่อง 3 ศรราม เทพพิทักษ์ ปรารถนา องค์ชัยศักดิ์ รับบทเป็น เจนนี่
พ.ศ. 2544 - ครอบครัวตัว อ. ช่อง 3 คู่กับ พัสสน ศรินทุ รับบทเป็น  แอน อินทิรา
พ.ศ. 2545 - หัวใจเถื่อน ช่อง 7 คู่กับ เรืองศักดิ์ ลอยชูศักดิ์ รับบทเป็น  อ้อ  อมาวสี
พ.ศ. 2545 - สวัสดีคุณนาย ช่อง 3 คู่กับ พล ตัณฑเสถียร รับบทเป็น  แจ๋วแก้ว กระจาย
พ.ศ. 2553 - มาลัยสามชาย ช่อง 5 รับบทเป็น เสด็จพระองค์หญิง (รับเชิญ)
พ.ศ. 2555 - ซีรีส์ เซน...สื่อรักสื่อวิญญาณ ช่อง 5 รับบทเป็น โบว์ (รับเชิญในตอน โอกาสครั้งเดียว) (ออกอากาศ วันศุกร์ ที่ 28 กันยายน พ.ศ. 2555)
พ.ศ. 2558 - สื่อริษยา ช่องวัน 31 (2558) รับบทเป็น ภาสุรี หิรัญกุล
พ.ศ. 2559 - เกมริษยา ภาค 2 ช่องเวิร์คพอยท์ รับบทเป็น พิมพ์อร (ตัวละครลับ) (รับเชิญ)
พ.ศ. 2564 - บ้านก้านมะยม (ช่อง 3) (ฉายออนไลน์) รับบทเป็น สุนิสา
ผลงาน > หนังวีซีดี

Restroom ห้องน้ำ
ผลงาน > ภาพยนตร์

นาค ให้เสียงพากย์ในตัวละครแม่นาคพระโขนง
ผลงาน > พิธีกร

Sunday Special (ซันเดย์ สเปเชียล) (2545) ช่อง 5
หม่ำโชว์ (พิธีกรรับเชิญ) (2551) ช่อง 5
ชิงร้อยชิงล้าน ซันไชน์ เดย์ (รับเชิญ 24 กุมภาพันธ์ 2556) ช่อง 3
ผลงาน > มิวสิกวีดีโอ

•   ฉันไม่ยอม - Y Not 7
ไม่รักก็เกลียดเลย - เรืองศักดิ์ ลอยชูศักดิ์
หยุดตรงนี้ที่เธอ - สบชัย ไกรยูรเสน
ใช่ว่าไม่รัก - ทัช ณ ตะกั่วทุ่ง
ทรมาน - เทียรี่ เมฆวัฒนา
รอยร้าว - พันกร บุณยะจินดา
ผลงาน > ผลงานเพลง

อัลบั้ม Sasikan ปี 2547
อัลบั้ม Sasikan 2 You ปี 2549
ผลงาน > เพลงประกอบละคร

เพลงประกอบละคร "ซิงตึ๊ง" ช่อง 3
เพลง ชีวิตเลือกไม่ได้
เพลง หัวใจมีปีก
เพลงประกอบละคร "ลิขิตกามเทพ" ช่อง 3
เพลง รักไม่ได้ เกลียดไม่ลง
ประพันธ์ บูรณุปกรณ์

| ประพันธ์ บูรณุปกรณ์> ข้อมูลส่วนบุคคล |
| --- | --- |
เกิด: 12 เมษายน พ.ศ. 2492 (75 ปี) อำเภอเมืองเชียงใหม่ จังหวัดเชียงใหม่
พรรคการเมือง: กลุ่มเชียงใหม่คุณธรรม
การเข้าร่วม พรรคการเมืองอื่น: ราษฎร (2544–2549)   เพื่อไทย (2552–2555)

ประพันธ์ บูรณุปกรณ์ (เกิด
12 เมษายน พ.ศ. 2492) อดีตสมาชิกวุฒิสภาจังหวัดเชียงใหม่ และอดีตรองนายกองค์การบริหารส่วนจังหวัดเชียงใหม่ เป็นพี่ชายของปกรณ์ บูรณุปกรณ์ อดีตแกนนำกลุ่มวังบัวบานของพรรคไทยรักไทย
ประวัติ

ประพันธ์ เกิดเมื่อวันที่ 12 เมษายน พ.ศ. 2492 ที่ตำบลช้างม่อย อำเภอเมือง จังหวัดเชียงใหม่ เป็นบุตรของนายใช้ กับนางจิตรา บูรณุปกรณ์
สำเร็จการศึกษาระดับปริญญาตรี จากคณะเกษตร จากมหาวิทยาลัยเกษตรศาสตร์ และปริญญาโท สาขาเศรษฐศาสตร์ จาก MIDDLE TENNESSEE UNIVERSITY ประเทศสหรัฐอเมริกา
การทำงาน

นายประพันธ์ บูรณุปกรณ์ เป็นนักการเมืองท้องถิ่นในจังหวัดเชียงใหม่ เคยดำรงตำแหน่งรองนายกเทศมนตรีนครเชียงใหม่ รองนายกองค์การบริหารส่วนจังหวัดเชียงใหม่ ในสมัยของนายธวัชวงศ์ ณ เชียงใหม่
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ได้ลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ สังกัดพรรคราษฎร แต่ไม่ได้รับเลือกตั้ง ต่อมาในปี พ.ศ. 2549 ได้ลงสมัครรับเลือกตั้งสมาชิกวุฒิสภาจังหวัดเชียงใหม่ ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 และได้รับเลือกตั้งเป็นลำดับที่ 2 รองจากนายแพทย์ไกร ดาบธรรม
ในปี 2561 นายประพันธ์เป็นที่คาดหมายว่าจะลงสมัครรับเลือกตั้งนายกเทศมนตรีนครเชียงใหม่ สืบต่อจากทัศนัย บูรณุปกรณ์ หลานชายที่วางมือทางการเมือง แต่ในที่สุดเขาก็หันไปสนับสนุนบุตรชายคือ อัศนี บูรณุปกรณ์ ลงสมัครแทน
สวนสมเด็จพระศรีนครินทร์

สวนสมเด็จพระศรีนครินทร์ สวนสาธารณะที่รัฐบาลจัดสร้างโดยมอบให้กรมการศึกษานอกโรงเรียน กระทรวงศึกษาธิการ เพื่อเฉลิมพระเกียรติสมเด็จพระศรีนครินทราบรมราชชนนีในวาระพระชนมายุ 80 พรรษา เมื่อ พ.ศ. 2523 โดยสร้างในเขตการศึกษาทั่วประเทศ เขตละ 1 สวน โดยเลือกจังหวัดที่มีสถานที่ที่เหมาะสมและมีความพร้อม และค่อย ๆ ทะยอยสร้างตามที่ดินและทุนทรัพย์ที่ได้รับจากรัฐบาลและจากการบริจาค สวนสมเด็จพระศรีนครินทร์ทั้ง 13 แห่ง ใช้เวลาทะยอยสร้างมากกว่าหนึ่งทศวรรษ โดยเรียงลำดับตามเวลาที่สร้างแล้วเสร็จและทำพิธีเปิดดังต่อไปนี้
สวนสมเด็จพระศรีนครินทร์ ศรีสะเกษ  (พ.ศ. 2524)
สวนสมเด็จพระศรีนครินทร์ 84  (พ.ศ. 2527)
สวนสมเด็จพระศรีนครินทร์ พระนครศรีอยุธยา (พ.ศ. 2528)
สวนสมเด็จพระศรีนครินทร์ ร้อยเอ็ด (พ.ศ. 2529)
สวนสมเด็จพระศรีนครินทร์ ฉะเชิงเทรา (พ.ศ. 2529)
สวนสมเด็จพระศรีนครินทร์ พิจิตร (พ.ศ. 2530)
สวนสมเด็จพระศรีนครินทร์ สกลนคร (พ.ศ. 2530)
สวนสมเด็จพระศรีนครินทร์ เชียงราย (พ.ศ. 2531)
สวนสมเด็จพระศรีนครินทร์ กาญจนบุรี (พ.ศ. 2531)
สวนสมเด็จพระศรีนครินทร์ พังงา (พ.ศ. 2532)
สวนสมเด็จพระศรีนครินทร์ ชุมพร (พ.ศ. 2532)
สวนสมเด็จพระศรีนครินทร์ นนทบุรี (พ.ศ. 2536)
สวนสมเด็จพระศรีนครินทร์ ปัตตานี (พ.ศ. 2537)
ปัจจุบัน มูลนิธิสวนสมเด็จพระศรีนครินทร์มีบทบาทสำคัญในการดำเนินงานก่อสร้างและระดมทุน ทั้งเป็นค่าก่อสร้างและเป็นกองทุนสำหรับการดูแลรักษา เป็นผู้ดูแลร่วมกับจังหวัดที่เป็นที่ตั้งของสวน
| ด ค กสวนสมเด็จพระศรีนครินทร์ |
| --- | --- |
 กาญจนบุรี  ฉะเชิงเทรา  ชุมพร  เชียงราย  นครศรีธรรมราช  นนทบุรี  ปัตตานี  พระนครศรีอยุธยา  พังงา  พิจิตร  ร้อยเอ็ด  ศรีสะเกษ  สกลนคร 
 มูลนิธิสวนสมเด็จพระศรีนครินทร์
8 สิงหาคม

วันที่ 8 สิงหาคม เป็นวันที่ 220 ของปี (วันที่ 221 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 145 วันในปีนั้น
เหตุการณ์

พ.ศ. 2329 (ค.ศ. 1786) - ดร. มิเชล กาเบรียล แพกการ์ด และ ฌาคส์ บัลมาต์ พิชิตยอดเขามองต์บลังค์บนเทือกเขาแอลป์ ได้สำเร็จเป็นครั้งแรกของโลก
พ.ศ. 2483 (ค.ศ. 1940) - สงครามโลกครั้งที่สอง: เยอรมันเริ่มยุทธการแห่งบริเตน โดยส่งฝูงบินไปทิ้งระเบิดเกาะอังกฤษ
พ.ศ. 2492 (ค.ศ. 1949) - ประเทศภูฏานได้รับเอกราช
พ.ศ. 2500 (ค.ศ. 1957) - พิธีวางศิลาฤกษ์วิทยาลัยเทคนิคภาคพายัพ สังกัด กระทรวงศึกษาธิการ ณ จังหวัดเชียงใหม่
พ.ศ. 2419 (ค.ศ. 1876) - โทมัส เอดิสัน จดสิทธิบัตรเครื่องพิมพ์ปรุไข
พ.ศ. 2510 (ค.ศ. 1967) - สมาคมประชาชาติแห่งเอเชียตะวันออกเฉียงใต้ (อาเซียน) ก่อตั้งขึ้นที่กรุงเทพมหานคร
พ.ศ. 2531 (ค.ศ. 1988) - การก่อการกำเริบ 8888 ที่ประเทศพม่า
พ.ศ. 2534 (ค.ศ. 1991) - พระภิกษุ สามเณร และอุบาสก อุบาสิกาชาวไทยถูกฆ่าที่วัดพรหมคุณาราม เมืองฟีนิกซ์ รัฐแอริโซนา สหรัฐอเมริกา
พ.ศ. 2550 (ค.ศ. 2007) - วันเปิดการแข่งขันกีฬามหาวิทยาลัยโลกฤดูร้อน ครั้งที่ 24 ที่กรุงเทพมหานคร ประเทศไทย ณ ราชมังคลากีฬาสถาน
พ.ศ. 2551 (ค.ศ. 2008) - วันเปิดการแข่งขันกีฬาโอลิมปิก 2008 ที่กรุงเป่ย์จิง ประเทศจีน ณ สนามกีฬาแห่งชาติปักกิ่ง (สนามรังนก)
พ.ศ. 2554 (ค.ศ. 2011) - เกิตุเหตุจลาจลที่กรุงลอนดอนมีผู้ร่วมชุมนุม 500 คน ตำรวจบาดเจ็บ 35 นาย
พ.ศ. 2559 (ค.ศ. 2016) - แบล็กพิงก์เปิดตัวครั้งแรกกับอัลบั้ม สแควร์วัน
วันเกิด

พ.ศ. 2367 (ค.ศ. 1824) - จักรพรรดินีมารีเยีย อะเลคซันโดรฟนาแห่งรัสเซีย (สวรรคต 3 มิถุนายน พ.ศ. 2423)
พ.ศ. 2444 (ค.ศ. 1901) - เออร์เนสต์ ลอว์เรนซ์ นักฟิสิกส์ชาวอเมริกัน (ถึงแก่กรรม 27 สิงหาคม พ.ศ. 2501)
พ.ศ. 2445 (ค.ศ. 1902) - พอล ดิแรก นักฟิสิกส์ชาวอังกฤษ (ถึงแก่กรรม 20 ตุลาคม พ.ศ. 2527)
พ.ศ. 2453 (ค.ศ. 1910) - จิมมี เมอร์ฟี นักฟุตบอลและผู้จัดการทีมชาวเวลส์ (ถึงแก่กรรม 14 พฤศจิกายน พ.ศ. 2532)
พ.ศ. 2462 (ค.ศ. 1919) - ดิโน เดอ ลอเรนติส ผู้อำนวยการสร้างภาพยนตร์ชาวอิตาลี (ถึงแก่กรรม 10 พฤศจิกายน พ.ศ. 2553)
พ.ศ. 2465 (ค.ศ. 1922) - อัลเบร์โต กรานาโด นักประพันธ์และนักวิทยาศาสตร์ชาวคิวบา (ถึงแก่กรรม 5 มีนาคม พ.ศ. 2554)
พ.ศ. 2466 (ค.ศ. 1923) - ละติฟา อัลซัยยัต นักเขียนชาวอียิปต์ (ถึงแก่กรรม 10 กันยายน พ.ศ. 2539)
พ.ศ. 2480 (ค.ศ. 1937) - ดัสติน ฮอฟแมน นักแสดงชาวอเมริกัน
พ.ศ. 2494 (ค.ศ. 1951) - ลูวี ฟัน คาล ผู้จัดการทีมชาวเนเธอร์แลนด์
พ.ศ. 2504 (ค.ศ. 1961) - เล็ก ไอศูรย์ นักแสดง และนายแบบชาวไทย
พ.ศ. 2506 (ค.ศ. 1963) - ลีโอ กาเมซ แชมป์โลกมวยสากลชาวเวเนซุเอลา
พ.ศ. 2509 (ค.ศ. 1966) - เบโรนิกา ฟัลกอน นักแสดงและนักออกแบบท่าเต้นชาวเม็กซิโก
พ.ศ. 2515 (ค.ศ. 1972) - เซริกซาน เอซมากัมเบตอฟ แชมป์นักมวยสากลชาวคาซัคสถาน
พ.ศ. 2519 (ค.ศ. 1976) - เจซี แชเซซ นักร้องชาวอเมริกัน
พ.ศ. 2520 (ค.ศ. 1977) - ไมเคิล เชอร์นัส นักแสดงชาวอเมริกัน
พ.ศ. 2521 (ค.ศ. 1978)
รามาวดี นาคฉัตรีย์ นักแสดงหญิงชาวไทย
ลูย ซาอา อดีตนักฟุตบอลชาวฝรั่งเศส
พ.ศ. 2522 (ค.ศ. 1979) - แดนนี แกบบิดอน นักฟุตบอลทีมชาติเวลส์
พ.ศ. 2524 (ค.ศ. 1981)
คะโอะริ อีดะ นักแสดงหญิงชาวญี่ปุ่น
โรเจอร์ เฟเดอเรอร์ นักเทนนิสชาวสวิส
พ.ศ. 2529 (ค.ศ. 1986) - กันตพงศ์ บำรุงรักษ์ นักแสดงชายชาวไทย
พ.ศ. 2530 (ค.ศ. 1987) - แคที เลียง นักแสดงหญิงชาวสกอต
พ.ศ. 2531 (ค.ศ. 1988)
เจ้าหญิงเบียทริซแห่งยอร์ก
บรูนู เมเซนกา นักฟุตบอลชาวบราซิล
เวียร์ มาฮาน นักมวยปล้ำอาชีพชาวอินเดีย
อีกอร์ สมอลนีคอฟ นักฟุตบอลชาวรัสเซีย
พ.ศ. 2534 (ค.ศ. 1991) - ฌอแอล มาติป นักฟุตบอลชาวแคเมอรูน
พ.ศ. 2535 (ค.ศ. 1992) - ยอซิป เดอร์มิช นักฟุตบอลชาวสวิส
พ.ศ. 2540 (ค.ศ. 1997) - พาณิภัค วงศ์พัฒนกิจ นักกีฬาเทควันโดหญิงชาวไทย
พ.ศ. 2541 (ค.ศ. 1998) -
ชอว์น เมนเดส นักร้องชาวแคนาดา
สโรชา จันทร์กิมฮะ นักแสดง นางแบบ และนักร้องหญิงชาวไทย
วันถึงแก่กรรม

พ.ศ. 2427 (ค.ศ. 1884) - เฮนรี อาลาบาศเตอร์ ต้นตระกูลเศวตศิลา (เกิด 22 พฤษภาคม พ.ศ. 2379)
พ.ศ. 2553 (ค.ศ. 2010) - แพตทริเซีย นีล นักแสดงหญิงชาวอเมริกัน (เกิด ค.ศ. 1926)
วันสำคัญและวันหยุดเทศกาล

โรมันคาทอลิก - วันฉลองนักบุญดอมินิก
ไต้หวัน - วันพ่อ
วันอาเซียน - วันก่อตั้งสมาคมประชาชาติแห่งเอเชียตะวันออกเฉียงใต้
แหล่งข้อมูลอื่น

BBC: On This Day
Today in History: August 8 เก็บถาวร 2005-10-28 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
อุดมศึกษา

อุดมศึกษา หมายถึง ระดับการศึกษาต่อเนื่องจากระดับมัธยมศึกษา คำว่า อุดมศึกษา มีรากศัพท์มาจากศัพท์ภาษาบาลี "อุตม" หมายถึง สูงสุด และศัพท์ภาษาสันสกฤต ศิกฺษา หมายถึง การเล่าเรียน ดังนั้น คำว่า "อุดมศึกษา" จึงหมายถึง การเรียนขั้นสูงสุด